KIRJALLINEN KYSYMYS E-3823/00 esittäjä(t): Jens-Peter Bonde (EDD) komissiolle. Pohjoismainen passiunioni vastaan Schengenin sopimuksen 45 artikla.



Virallinen lehti nro 174 E , 19/06/2001 s. 0155 - 0155



KIRJALLINEN KYSYMYS E-3823/00 esittäjä(t): Jens-Peter Bonde (EDD) komissiolle (7. joulukuuta 2000) Aihe: Pohjoismainen passiunioni vastaan Schengenin sopimuksen 45 artikla Kärsiikö pohjoismainen passiunioni Schengenin sopimuksen 45 artiklasta, jossa velvoitetaan kaikki sopimuspuolet varmistamaan, että kaikki hotellit, leirintäalueet, matkustajakodit ja muut majoitusliikkeet rekisteröivät kaikki ulkomaalaiset vieraat ja samalla vaativat näitä esittämään voimassaolevan henkilötodistuksen? Merkitseekö Schengenin sopimus toisin sanoen sitä, että esimerkiksi tanskalaiset tarvitsevat tulevaisuudessa passia esimerkiksi Ruotsissa, jos he haluavat yöpyä siellä, ja aiheuttaako se siten muutoksen pohjoismaisessa passiunionissa tällä hetkellä voimassa oleviin määräyksiin António Vitorinon komission puolesta antama vastaus (22. tammikuuta 2001) Neuvoston sekä Norjan ja Islannin välillä tehdyn sopimuksen 13 artiklan 3 kohdan mukaan kyseinen sopimus ei vaikuta pohjoismaisen passiunionin puitteissa tapahtuvaan yhteistyöhön, kunhan yhteistyö ei ole sopimuksen vastaista eikä estä sen toteutumista. Schengenin sopimuksen soveltamisesta tehdyn yleissopimuksen 45 artiklan 1 kohdan a alakohdassa määrätään, että sopimuspuolet sitoutuvat toteuttamaan tarpeelliset toimenpiteet taatakseen, että majoitusliikkeen johtaja tai hänen alaisensa valvovat, että heidän liikkeeseensä majoittuneet ulkomaalaiset sekä muiden sopimuspuolten ja muiden Euroopan yhteisöjen jäsenvaltioiden kansalaiset mldr täyttävät ja allekirjoittavat omakätisesti ilmoituskaavakkeet ja todistavat majoitusliikkeen johtajalle tai tämän alaiselle henkilöllisyytensä voimassa olevalla henkilöllisyystodistuksella. Kyseinen artikla on sisällytetty Euroopan unionin oikeuteen osana poliisiyhteistyötä ja oikeudellista yhteistyötä koskevia määräyksiä (unionin kolmas pilari) siten, että oikeusperustana on Euroopan unionista tehdyn sopimuksen 34 artikla ja 30 artiklan 1 kohta (Euroopan yhteisön perustamissopimuksen ja Euroopan unionista tehdyn sopimuksen asiaa koskevien määräysten mukaisen oikeusperustan vahvistamisesta kullekin Schengenin säännöstöön kuuluvalle määräykselle ja päätökselle 20. toukokuuta 1999 tehty neuvoston päätös 1999/436/EY(1)). Siteeratussa artiklassa määrätään ainoastaan, että henkilöllisyys todistetaan voimassa olevalla henkilöllisyystodistuksella. Siinä ei selitetä, mitä henkilöllisyystodistusta tarkoitetaan. Joka tapauksessa artiklassa ei mainita nimenomaisesti, että tarvitaan joko henkilötodistus tai passi. Ottaen huomioon neuvoston sekä Norjan ja Islannin välillä tehdyn sopimuksen 13 artiklan, jonka mukaan sopimus ei vaikuta pohjoismaisen passiunionin puitteissa tapahtuvaan yhteistyöhön, kunhan yhteistyö ei ole sopimuksen vastaista eikä estä sen toteutumista, yleissopimuksen 45 artiklassa käytettyä ilmausta voimassa oleva henkilöllisyystodistus voidaan tulkita siten, että Pohjoismaiden tähän asti hyväksymät henkilöllisyyden todistavat asiakirjat ovat riittäviä Schengenin sopimuksen soveltamisesta tehdyn yleissopimuksen 45 artiklassa asetettujen edellytysten täyttymiseksi. (1) EYVL L 176, 10.7.1999.